 ການໂຈມຕີ ສະລະຊີບ ໃນຮ້ານອາຫານ ທີ່ເລບານອນ ສັງຫານ 9 ຄົນ 
​ເຈົ້າ​ໜ້າ​ທີ່​ເລ​ບາ​ນອນ ກ່າວ​ວ່າ ການ​ໂຈມ​ຕີ​ ດ້ວຍ​ລະ​ເບີດ​ສະລະ​ຊີບ​ ທີ່​ຮ້ານ​ອາຫານແຫ່ງນຶ່ງ ​​ເຮັດ​ໃຫ້​ປະຊາຊົນ​ຢ່າງ​ໜ້ອຍ 9 ຄົນ ເສຍ​ຊີວິດ ແລະ​ບາດ​ເຈັບອີກ 37 ຄົນ.
ບັນດາເຈົ້າໜ້າທີ່ເລບານອນ ກ່າວວ່າ ການໂຈມຕີຂອງຜູ້ວາງ ລະເບີດສະລະຊີບຄົນນຶ່ງທີ່ຮ້ານອາຫານໃນເມືອງຕຣີໂປລີ ໃນ ພາກເໜືອຂອງປະເທດ ໄດ້ເຮັດໃຫ້ປະຊາຊົນຢ່າງໜ້ອຍ 9 ຄົນ ເສຍຊີວິດ ແລະບາດເຈັບອີກ 37 ຄົນ ພວກທີ່ເຫັນເຫດການກ່າວວ່າ ຜູ້ວາງລະເບີດສະລະຊີບ ໄດ້ບີບ ກະນວນລະເບີດໃຫ້ແຕກຂຶ້ນຢູ່ໃນຮ້ານອາຫານ ຊຶ່ງຕັ້ງຢູ່ໃນຄຸ້ມ Jabal Mohsen ຊຶ່ງເປັນຄຸ້ມທີ່ມີພວກນັບຖືນິກາຍ Alawite ອາໄສຢູ່ເປັນ ສ່ວນໃຫຍ່ ນອກນັ້ນຍັງມີລາຍງານຂ່າວຫຼາຍກະ ແສທີ່ເວົ້າວ່າ ຜູ້ວາງລະເບີດສະລະຊີບຄົນທີສອງໄດ້ບີບກະນວນ ລະເບີດໃຫ້ແຕກຂຶ້ນຢູ່ຂ້າງນອກຮ້ານ ໃນຂະນະທີ່ພວກຜູ້ຄົນພາ ກັນມາຫຸ້ມເບິ່ງສະຖານທີ່ເກີດເຫດໃນເມືອງໃຫຍ່ທີ່ສຸດອັນດັບ ສອງຂອງເລບານອນນັ້ນ ແນວໂຮມ Nusra ທີ່ເປັນເຄືອຂ່າຍ ຂອງອານກາອິດາ ໄດ້ອ້າງເອົາຄວາມຮັບຜິດຊອບໃນການໂຈມຕີໃນວັນເສົາວານນີ້ ບັນດາເຈົ້າໜ້າທີ່ຮັກສາຄວາມປອດໄພ ກຳລັງທຳການສືບສວນສອບສວນການວາງລະເບີດດັ່ງກ່າວຢູ່ໃນເວລານີ້ ຮ້ານອາຫານດັ່ງກ່າວ ແມ່ນຕັ້ງຢູ່ໃນແຄມຖະໜົນສາຍນຶ່ງ ທີ່ແບ່ງແຍກຄຸ້ມ Jabal Mohsen ຈາກເຂດ Bab-al Tabbaneh ຊຶ່ງປະຊາຊົນຖືນິກາຍຊຸນນີນັ້ນ ເປັນເວລາຫຼາຍທົດສະວັດຜ່ານມາ ພວກຄຸ້ມດັ່ງກ່າວ ໄດ້ເປັນສູນກາງທີ່ມີການປະທະ ກັນຫຼາຍບັ້ນ ຊຶ່ງໄດ້ເພີ້ມຄວາມຮຸນແຮງຂຶ້ນຕໍ່ມາໂດຍສົງຄາມໃນຊີເຣຍ ແລະພຶດຕິກຳຕ່າງໆຂອງປະທານາທິບໍດີ Bashar al-Assad ຊຶ່ງນັບຖືສາສະໜາອິສລາມນິກາຍ Alawite ນັ້ນ